el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Σε μία λιτή, αλλά συγκινητική τελετή, καθώς και μέσα σε ένα κλίμα υπερηφάνειας και τιμής, βραβεύτηκαν σήμερα από το Υπουργείο Παιδείας και Πολιτισμού οι αθλητές που έλαβαν μέρος στη φετινή διοργάνωση των Ολυμπιακών Αγώνων του Ρίο 2016, οι μαθητές-αθλητές που συμμετείχαν, κάτω από ιδιαίτερα δύσκολες συνθήκες, στην Παγκόσμια Γυμνασιάδα στην Τραπεζούντα, καθώς και η Εθνική Ομάδα Καλαθοσφαίρισης, κάτω των 16 ετών.
Η εκδήλωση άνοιξε με μουσικό καλωσόρισμα από τον πρώην αθλητή Νεόφυτο Καλογήρου, ενώ κατά την διάρκεια των βραβεύσεων παρουσιάστηκαν φιλμάκια αφιέρωμα από την συμμετοχή των αθλητών στους Ολυμπιακούς Αγώνες του Ρίο, στην Παγκόσμια Γυμνασιάδα και από το Ευρωπαϊκό Πρωτάθλημα Καλαθοσφαίρισης Ανδρών κάτω των 16 ετών .
Ανάμεσα στους βραβευθέντες, ο άριστος μαθητής του 20, ο Γιώργος Κονιαράκης ο οποίος κέρδισε χρυσό μετάλλιο στην δισκοβολία στην Παγκόσμια Γυμνασιάδα και ο οποίος στέφθηκε αμέσως μετά Πρωταθλητής Ευρώπης κάτω των 18 και είναι αυτή την στιγμή ο κορυφαίος αθλητής στον κόσμο στην δισκοβολία. Στην εκδήλωση παρευρέθηκαν εκτός από τους τιμώμενους και τις οικογένειες τους και ο Πρόεδρος του ΚΟΑ, της ΚΟΕ, μέλη του Διοικητικού Συμβουλίου του ΚΟΑ, Πρόεδροι ή εκπρόσωποι αθλητικών Ομοσπονδιών, προπονητές.
Ανέφερε, επίσης, ότι το Υπουργείο Παιδείας και Πολιτισμού, αναγνωρίζει και επιβραβεύει τις συνεχείς προσπάθειες των αθλητών της Κύπρου, που αγωνίζονται με ήθος, αξιοπρέπεια, επιμονή και υπομονή για να πετύχουν το καλύτερο δυνατό αποτέλεσμα.
«Ταυτόχρονα, αναγνωρίζουμε και εκτιμούμε την πολύτιμη στήριξη που προσφέρουν στους αθλητές, οι προπονητές, οι Ομοσπονδίες και οι οικογένειές τους. Εξίσου σημαντική και καταλυτική θεωρείται και η συνεισφορά του Κυπριακού Οργανισμού Αθλητισμού, αλλά και της Κυπριακής Ολυμπιακής Επιτροπής», πρόσθεσε.
Ο κ. Καδής είπε ότι η φετινή παρουσία της κυπριακής αποστολής στους Ολυμπιακούς αγώνες του Ρίο, χαρακτηρίστηκε ως η πιο πετυχημένη. Όπως ανέφερε, από τους 15 αθλητές της Ολυμπιακής Ομάδας, οι έξι κατάφεραν να αγωνισθούν σε τελικό, ενώ οι τέσσερις εξ αυτών στέφθηκαν Ολυμπιονίκες. Συγκεκριμένα, ο αργυρός Ολυμπιονίκης του Λονδίνου, Παύλος Κοντίδης, κατέκτησε την 7η θέση στην ιστιοπλοΐα, ο Μίλαν Τραίκοβιτς κατέκτησε την 7η θέση στο δρόμο των 110μ. με εμπόδια, ο Κυριάκος Ιωάννου επίσης την 7η θέση στο άλμα εις ύψος και ο Απόστολος Παρέλλης την 8η θέση στη δισκοβολία.
Εξαίρετη επιτυχία, συνέχισε ο Υπουργός Παιδείας, σημείωσε και ο σχολικός αθλητισμός στην Παγκόσμια Γυμνασιάδα της Τραπεζούντας. «Αν και η διοργάνωση συνέπεσε χρονικά με τις επικίνδυνες πολιτικές συνθήκες που επικράτησαν στην Τουρκία, λόγω της απόπειρας πραξικοπήματος, και παρά την αγωνία για τις απρόβλεπτες εξελίξεις, τα παιδιά μας παρέμειναν στον αγώνα και ξεπέρασαν εαυτούς, γεμίζοντας μας υπερηφάνεια. Τα αποτελέσματα δικαίωσαν τις προσπάθειές τους, αφού 15 μαθητές και μαθήτριές μας κατάφεραν την ιστορική συγκομιδή τεσσάρων χρυσών, τεσσάρων αργυρών και πέντε χάλκινων μεταλλίων. Μόνο ο αθλητής της ενόργανης γυμναστικής, Ηλίας Γεωργίου, μαθητής του Λυκείου Μακαρίου Γ’ Λάρνακας, απέσπασε στη συγκεκριμένη διοργάνωση πέντε μετάλλια», συμπλήρωσε.
Ο κ. Καδής είπε ότι σημαντικό επίτευγμα κατάφερε και η Εθνική Ομάδα Καλαθοσφαίρισης, η οποία σημείωσε μεγάλη επιτυχία, κατακτώντας την πρώτη θέση στο Ευρωπαϊκό Πρωτάθλημα Ανδρών κάτω των 16 ετών Γ’ Κατηγορίας, που πραγματοποιήθηκε στην Κύπρο από τις 17 μέχρι τις 24 Ιουλίου 2016.
Για τη βράβευση της Εθνικής Ανδρών Κ16 της Κύπρου από το Υπουργείο Παιδείας μίλησε στην ιστοσελίδα της ΚΟΚ ο προπονητής της ομάδας, Μιχάλης Μιχαήλ, που ανέφερε: «Η εκδήλωση ήταν πάρα πολύ καλή. Το Υπουργείο Παιδείας σε μία ωραία, λιτή και ουσιαστική εκδήλωση βράβευσε την Εθνική Κ16 για την κατάκτηση του χρυσού το περασμένο καλοκαίρι. Από την πλευρά μας θέλουμε να τους ευχαριστήσουμε για την τελετή αυτή και την βράβευση, και να τους υποσχεθούμε ότι θα συνεχίσουμε να κάνουμε ότι καλύτερο μπορούμε για τον κυπριακό αθλητισμό».
«Ως Υπουργείο Παιδείας και Πολιτισμού διαβεβαιώνουμε τη στήριξη και την πρόθεσή μας να ενισχύσουμε τον αθλητισμό σε όλες του τις εκφάνσεις, γιατί αποτελεί καλό πρεσβευτή της Κύπρου στο παγκόσμιο στερέωμα. Εξάλλου, είναι κοινή παραδοχή ότι ο αθλητισμός, μέσα από τα ιδανικά του, δημιουργεί θετικά πρότυπα στην κοινωνία και προβάλλει αδιαμφισβήτητες πνευματικές αξίες. Όλοι εσείς που βρίσκεστε σήμερα εδώ αποτελείτε τέτοια άξια παραδείγματα. Σας εκφράζουμε λοιπόν τα συγχαρητήριά μας για τις υψηλές σας επιδόσεις και τις σπουδαίες και μεγάλες σας διακρίσεις μαζί με τις πιο θερμές μας ευχές για υγεία, ακόμη μεγαλύτερες επιτυχίες και ό,τι καλό επιθυμείτε», ανέφερε.
Ο πρόεδρος της ΚΟΚ Λούης Δημητρίου, σε σύντομη παρέμβαση του είπε ότι ήταν μία συγκινητική εκδήλωση και πρόσθεσε ότι χρειάστηκε πολύ δουλειά και πολύ κόπος και θυσίες από τα παιδιά για να φτάσουν στην επιτυχία.
«Πρέπει να χαράξουμε μία αθλητική πολιτική. Και την πολιτική την χαράσσετε εσείς. Και πρέπει όλοι να έχουμε το ίδιο όραμα. Οι ομοσπονδίες έχουν ωριμάσει πλέον. Πρέπει να αφήσουμε τις ομοσπονδίες να κάνουν τους σχεδιασμούς τους και να τις στηρίξουμε. Ο διάλογος είναι υγιής και καλός και πρέπει όλοι μαζί να αφουγκραστείτε τα προβλήματα που υπάρχουν και να στηριχθούν όλες οι ομοσπονδίες ανάλογα με το έργο που κάνει η κάθε ομοσπονδία», κατέληξε.